钦定古今图书集成/明伦汇编/氏族典/第407卷 > 《廖用贤尚友录》 > 许迈
## 钦定古今图书集成/明伦汇编/氏族典/第407卷 > 《廖用贤尚友录》 > 许迈

按《尚友录》：“迈字叔元，句容人。恬静不慕仕进，立精舍
于馀杭悬霤山，朔望时节还家定省父母而已。及父
母既终，遂遍游名山。时南海太守鲍靓隐迹，人莫之
知，迈往候，探其至要。后入临安西山，王羲之造之，辄
弥日忘归，相与为世外交。迈辟谷服气，一气千息。后
入盖竹山，为地仙。”